7805 táp stabilizátor ic hez trafó. A témát lezárom! | Elektrotanya
7805 táp stabilizátor ic hez trafó. A témát lezárom!
2019, May 13 - 21:13
A 7805, 1 A -es stabilizátor ic hez kéne trafó. nem tudom eldönteni, hogy elég-e a 7,5 Volt, 12 VA-es vagy inkább a 9 Volt, 12VA- es kellene. Egenirányító Graetz + 2200 uF.
1 darab LI-ION akku töltőként használnám max.1 A töltőáram mellett.( Természetesen a megfelelő töltő áramkörrel). A kérdés a legkisebb melegedés mellett a stabil üzemelés miatt vetődött fel.
2019, May 14 - 10:22
Nem tudom olvasod-e még, de azért leírom.
A 7805 helyett én ezt használom az 5 V-os bemenetű szintén "kici-ócó" töltőpanelhez és megbízhatóan működik. Nem melegszik annyira, és kevesebb helyet is foglal.
https://www.vatera.hu/miniatur-feszultseg-szabalyzo-step-down-converter-...
Tudom én, hogy kallódik otthon a 7805, de a többi érv bizony ellene szól.
2019, May 14 - 21:36
[hifista: #411706] #411737
2019, May 14 - 10:28
[hifista: #411706] #411707
Nem venni akarok csak ráérek és játszom.
Én ha ráérek, akkor bubis fóliát pattogtatok. Se ennek, se annak nincs sok értelme De az idő tényleg megy vele.
2019, May 14 - 21:37
[AzzA: #411707] #411738
Biztos voltam benne,hogy valaki lecsapja ezt a labdát! De legalább a bubis fólia nem ráz meg!
A hsz. ek alapján már átgondoltam a dolgot és igazatok van.
De az én elgondolásom legalább túlbonyolított.
Elnézést kérek. Valószínűleg a korom okozza, de a koromhoz képest jól nézek ki (ismerőseim szerint)!
2019, May 14 - 06:49
Minden háztartásban akadhat néhány fölösleges telefontöltő... Ezek felhasználására nem gondoltál? ...miért nem jók?
5v_1a_2a.jpg
2019, May 14 - 21:42
[uniman: #411697] #411739
De csak nem volt. Már van és örülök! Csak a házba be szerettem volna tenni a töltő áramkörét, de közben rá jöttem ,hogy célszerűbb lenne ha az akku mellett lenne.
2019, May 14 - 08:14
[uniman: #411697] #411699
Jogos! Én is inkább egy ilyen 5V-os töltőt használnék.
2019, May 13 - 23:53
500Ft, nem melegszik mint a disznó, fesz, áram szabályzás benne van, lehet vele tölteni.
https://www.ebay.com/itm/4-2V-18650-Batterie-Chargeur-Universelle-For-3-7V-Li-ion-Battery-EU-Charger-New/133045125525?hash=item1efa1b8195:g:lJYAAOSwxfhbhIm8
2019, May 13 - 23:10
A trafó feszültségének csúcsértéke Up=Ueffx1,41=7,5x1,41=10,57V. Ebből a diódákon eső feszültség (híd esetén) Uf=1,4V. Így a puffer elkó terhelés nélkül 10,57-1,4=9,17V-ra töltődik. Viszont ha a a trafót megterheled 1A-rel, akkor a kapocsfeszültsége akár több V-ot is eshet. Ha a puffer elkón 7V alá esik a feszültség, akkor a 7805 összeomlik. Ezt csak kísérleti úton tudod eldönteni. Ezért célszerűbb lenne LDO-t használni. És ahogyan lent is írták nagyon melegedni fog az IC, jó nagy hűtőborda kell rá. Nem célszerű ha 60°C-nál magasabb az üzemi hőmérséklete. Ráadásul az 1A is határeset, bár léteznek 1,5A-es verziók is. Célszerűbb lenne DC/DC konvertert alkalmazni a lineáris stabilizátor helyett.
Másrészt nem értem miért kell a stabil 5V a Li-Ion akku töltéséhez? Azt áramgenerátorosan kell tölteni. Lemerült akku esetén kis árammal, majd a töltés végéig konstans árammal. Tehát a töltés során NEM csökken a töltőáram. Amint a kapocsfeszültség eléri a 4,2V-ot a töltést le kell állítani. Nem szabad csepptöltést alkalmazni, mert felrobban.
2019, May 14 - 09:39
[Edmundson: #411691] #411704
Ezeket tudom. Van kínai töltő panelem néhány darab aminek 5 Volt kell a bemenetére. Dugasz tápba akartam egybe építeni a tápot és a töltő panelt.
Abban nem voltam biztos, hogy a 7,5 Voltos trafós megoldással 1 A terhelésnél nem esik e le annyira a feszültség, hogy leáll a 7805.
2019, May 14 - 12:20
[Galibali: #411704] #411713
Mivel a töltés legfontosabb része a precíz leállítás célszerű a töltő elektronikát a lehető legközelebb elhelyezni az akkuhoz. Ne használj pár cm-nél hosszabb vezetéket a töltő elektronika és az akku közt.
2019, May 15 - 07:00
[Edmundson: #411713] #411745
Hello Edmundson!
Én kénytelen voltam a töltőkábel közepére (15-20 cm-re az akku tápdugójától) helyezni el egy a csatolt képen látható elektronikát...
Egy töltő - több lámpához...indoklással, meg nem volt elég hely az akku mellett.
Az eredeti "1 ellenállás + 1 LED" töltőjénél csak jobb így...persze a hamar tönkrement eredeti "6000 mAh" helyett is kapot 2 db rendes akkut.
Ez a "pár cm-nél hosszabb vezeték" milyen gondot okozhat a jövőben ? Igaz ez csak 500mA alatti árammal tölt...
li_charger.jpg
2019, May 15 - 11:41
[uniman: #411745] #411754
Ha az akku nagyon le van merülve (3V alá) akkor kis árammal kell tölteni egészen addig amíg eléri a 3V-ot. Az, hogy pontosan mit jelent a "kis áram" erre nincs egységes szabály, érdemes megnézni a gyártó adatlapját. Amint a kapocsfeszültség eléri a 3V-ot át lehet kapcsolni a maximális töltőáramra. A maximális töltőáram normál töltés esetén C/5, gyors töltésnél C/2. A pontos ajánlás szintén az adatlapból deríthető ki. Vannak olyan akkuk amelyeket akár 5C-vel is lehet tölteni (általában a modellezők használnak ilyet).
A töltés során az áram konstans, az akku cellafeszültsége folyamatosan nő. Amint eléri a 4,1-4,15V-ot a töltőáram gyorsan a töredékére, tizedére csökken. Erre azért van szükség, mert itt már nagyon könnyen túltölthető az akku. A lecsökkentett töltőárammal addig lehet tölteni még az akkut, amíg annak kapocsfeszültsége eléri a 4,2V +-50mV-ot. Ekkor teljesen le kell kapcsolni a töltést. A töltés során, (a legvégén sem) esik vissza a feszültség. A delta(t)/t jellegű töltés nem használható, mivel soha sem fog leállni.
A hosszú vezetéken is feszültség esik. A töltő a vezeték egyik végén figyeli a feszültséget, viszont az akku a másik végén van ezért annak a kapocsfeszültsége nagyobb lesz mint amit a töltőelektronika mér és előfordulhat, hogy túltölti. Ezért kell az akkut a lehető legrövidebb és lehetőleg túlméretezett vastag vezetékkel bekötni. Leállításnál általában +-50mV-os tűrést szoktak megadni az akkugyártók, és ha ezzel összemérhető a vezetéken eső feszültség, akkor bekövetkezhet a túltöltés. Ha mindenképp hosszú vezetéket kell használni, akkor külön mérővezetéket kell visszavezetni az akku kapcsaitól a töltő feszültségmérő bemenetére. Ezen a mérővezetéken minimális áram folyik ezért elhanyagolható feszültség esik rajta. A töltőelektronika pontosan az akku kapocsfeszültségét fogja mérni függetlenül attól, hogy a töltővezetéken mekkora áram folyik (és mekkora feszültség esik rajta).
Nézd át ezt az adatlapot: https://www.ineltro.ch/media/downloads/SAAItem/45/45958/36e3e7f3-2049-4a...
De még jobb, ha megkeresed a saját cellád adatlapját.
A becsatolt univerzális töltőpanelek 0,5A-rel töltenek, mert ez minden cella esetén elfogadhatóan biztonságos. A gyors töltés kényszermegoldás és csökkenti a cella élettartamát. Az élettartam növelése érdekében célszerű az akku töltöttségét folyamatosan 20-80% közt tartani. Azaz nem szabad megengedni, hogy teljesen lemerüljön (3,2V alá) és a teljesen feltöltött (4,2V) állapotot is lehetőleg kerülni kell. A Li-ion / Li-Poly akkukat nem kell és nem is szabad formázni!
2019, May 15 - 10:04
[uniman: #411745] #411751
Egy akkut úgy kell tölteni, hogy annak töltése akkor ér véget, amikor a kapocsfeszültsége a max töltéstől visszaesik.
Ha hosszú a kábel a töltő és az akku között a visszacsatolás ezzel arányosan romlik / romolhat.
Ha a töltő ezt nem tudja, a kábel hosszúsága annyira nem érdekes egy ésszerű határon belül.
2019, May 13 - 21:45
A 7805 igen csak jó hűtéssel bírja ki az 1A-t.
7,5V *1,41 = 10,57V
Ebből kb 9V körül marad terhelésen, amúgy sem fog a kondi csúcsra töltődni soha.
Na akkor az IC-n 4 V esik.
P=UI -> 4V*1A =4W
Ezt fogja eldisszipálni kb.
RHA = (TMAX - TA) / PTOT - RJC
RHA = (150 - 30) /4- 3
RHA = 27W/C
Ez alapján a hűtőbordát is ki tudod választani.
Nyilván kisebb értékűt kell, mondjuk 20W/C hő ellenállású.
Remélem a matekot nem rontottam el sehol.
A kérdésedre válaszolva amúgy a 7,5V-os trafó elég. :)
2019, May 13 - 22:18
[kovacsna_mb: #411687] #411688
Természetesen a hűtés nem marad el. Ez természetes.Itt lényegében a trafó feszültsége volt kérdéses a legkisebb hőleadás miatt és hogy egyáltalán 7,5 Voltos trafó tudja-e kezelni? Töltés közben a töltőáram egyébként nagymértékben csökken csak a kezdeti töltőáram 1 Amper.
2019, May 13 - 22:28
[Galibali: #411688] #411689
Igen, tudom, hogy csökken, de ugye worst case....:)
A másik, hogy a 7508 nem LDO.
Ha megnézed a katalógust minimum 7V kell a működéshez.
Nyilván egy 7,5V-os trafó sosem fog beesni ez alá a feszültség alá, de pl egy 6V-os lehet, hogy igen, ha megterhelik. Bár talán még az sem, ha kellő teljesítményű.
Ezt csak olyan figyelem felhívásnak szántam, esetedben ez nem lényeges.
2019, May 13 - 21:28
szia: untig elég.
Az ilyen kis trafók úgyis 1-2 V-tal többet adnak le
(7,5x1,41)-1,4V
2019, May 13 - 21:40
[SzBálint: #411684] #411686
Már ketten is megerősítettétek a 7,5 Voltos trafót. Ez lesz.
Köszönöm a segítséget Neked és Zgyulának is!
2019, May 13 - 21:22
Szerintem bőven elég a 7,5V-os trafó
2019, May 13 - 21:30
[zgyula: #411683] #411685
Köszönöm a gyors válaszod. Tudom, hogy az egyenirányítás, szűrés után a szorzó 1,41 csak nem tudtam 1 Amaper terhelésnél mennyire esik a feszültség.
Mellesleg én is a 7,5 Voltos trafót gondoltam, de nem voltam biztos benne.
2019, May 14 - 15:56
[Galibali: #411685] #411723
A trafók úgy vannak méretezve, hogy a néveleges terhelésnél esik névleges feszültségre. Alacsony terhekésnél a 7.5V trafón van vagy 10V, ha nem több, már nem emlékszem pontosan.
2019, May 14 - 16:01
[agressiv: #411723] #411725
" úgy vannak méretezve..." továbbá zárlat esetén megszakad a primer vezeték .
Model BN44-00612B